《送伦穗石出社京行》
明代·王渐逵

樾森台馆共相期，新月那堪管别离。鸿雁尽随征客舸，荔花先荐远人卮。

清平郊野春正月，礼乐文章旧漠仪。犹自慇勤寻社会，为君沉醉重题诗。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。